ພະ​ສັນຕະປາປາ ຮ້ອງ​ຂໍ​ໃຫ້​ພວກ​ສັດທາ​ ຈົ່ງ​ມອງ​ເບິ່ງ ຄວາມໝາຍແທ້ຈິງ ຂອງວັນຄຣີສມາສ
ພວກ​ສະ​ແຫວ​ງບຸນແລະ​ນັກ​ທ່ອງ​ທ່ຽວ​ຫລາຍສິບ​ພັນ​ຄົນ ​​ເລິ່ມທະ​ຍອຍ ເດີນທາງ​ໄປ​ເຖິງ​ເມືອງ Bethlehem ເພື່ອສະຫຼອງວັນຄຣີສມາສ
ໃນຂະນະທີ່ຊາວຄຣີສຕຽນຫຼາຍໆລ້ານຄົນຢູ່ໃນທົ່ວໂລກພາກັນຕຽມສະເຫຼີມສະຫຼອງ ວັນປະສູດຂອງພະເຍຊູເມື່ອຫລາຍກວ່າສອງພັນປີມາແລ້ວນັ້ນ ພະສັນຕະປາປາເບເນດິກ ອອກມາປະນາມການສວຍໃຊ້ວັນຄຣີສມາສທີ່ ເນັ້ນໜັກໄປໃນທາງການຄ້າຫລາຍຂຶ້ນ ນັບມື້ນັນ ໃນແລງຂອງວັນກ່ອນບຸນຄຣີສມາສຄືວັນເສົາວານນີ້ ໃນພິທີທາງສາສະໜາທີ່ພະວິຫານ St Peter ທີ່ເຕັມໄປດ້ວຍຝຸງຊົນນັ້ນ ພະສັນຕະປາປາໄດ້ຮ້ອງຂໍໃຫ້ພວກສັດທາທັງ ຫລາຍຈົ່ງມອງເບິ່ງຜ່ານແສງສະທ້ອນດ້ານນອກ ເພື່ອຄົ້ນຫາຄວາມໝາຍແທ້ຈິງຂອງມັນ ໃນຂະນະນີ້ພວກສະແຫວງບຸນແລະພວກນັກທ່ອງທ່ຽວຫລາຍສິບພັນຄົນ ເລິ່ມທະຍອຍ ເດີນທາງໄປເຖິງເມືອງ Bethlehem ເມື່ອວັນເສົາວານນີ້ ເພື່ອສະຫຼອງວັນຄຣີສມາສໃນ ເມືອງທີ່ເຊື່ອວ່າເປັນສະຖານທີ່ປະສູດຂອງ ພະເຍຊູ ການສະເຫຼີມສະຫຼອງໃນຄໍ່າຄືນກ່ອນວັນຄຣີສມາສທີ່ເມືອງ Bethlehem ໃນເຂດ West Bank ສິ້ນສຸດລົງດ້ວຍພິທີທາງສາສະໜາໃນຕອນທ່ຽງຄືນທີ່ວັດໃຫຍ່ Nativity